Η Διεθνής Ενταξιακή Προοπτική της Προσχολικής Εκπαίδευσης: Ζητήματα Συγκριτικής Εκπαίδευσης.

Μελέτη Περίπτωσης- «Η Μαρκέλλα».

Η Μαρκέλλα είναι 3.5 ετών, Ελληνίδα. Ζει με τους γονείς της και τον αδερφό της που είναι 6 ετών και πηγαίνει στην πρώτη δημοτικού. Η Μαρκέλλα διαγνώστηκε με αναπτυξιακή διαταραχή στο φάσμα του αυτισμού πριν λίγες εβδομάδες. Πηγαίνει σε έναν παιδικό σταθμό και ετοιμάζεται για το νηπιαγωγείο που θα πάει μετά από 6 μήνες. Της αρέσει πολύ να πηγαίνει στο παιδικό σταθμό, και χαίρεται πολύ όταν βρίσκεται με άλλα παιδιά. Η αγαπημένη της δραστηριότητα είναι να περιεργάζεται και να παίζει με μπάλες. Η Μαρκέλλα δυσκολεύεται σε ορισμένους τομείς της ανάπτυξης της, όπως να επικοινωνεί με άλλους ενήλικες, ή να κάνει φιλίες με άλλα παιδιά. Οι γονείς της και η δασκάλα της έχουν προσέξει ότι αγχώνεται πολύ κατά τη διάρκεια μεταβάσεων και δυσκολεύεται να μεταβεί από μια ρουτίνα ή δραστηριότητα σε μία άλλη. Δεν έχει αναπτύξει λεκτική επικοινωνία ακόμα, και με τους γονείς της επικοινωνεί με χειρονομίες που έχουν εφεύρει μόνοι τους. Παρ’ όλη τη δυσκολία της να επικοινωνεί με άλλους, της αρέσει πολύ να παρακολουθεί τα άλλα παιδάκια, ωστόσο παίζει συνήθως μόνη της και ζητάει τη βοήθεια από κάποιον ενήλικα για να έχει πρόσβαση σε παιχνίδια ή όταν χρειάζεται κάτι να κάνει ή να επικοινωνήσει. Σε συνεννόηση με την οικογένειά της, η Μαρκέλλα θα φοιτήσει σε νηπιαγωγείο της γειτονιάς της με παράλληλη στήριξη. Η Μαρκέλλα θα χρειαστεί να συμμετέχει 2 φορές την εβδομάδα σε εργοθεραπεία και λογοθεραπεία, εκτός σχολείου. Η δασκάλα που έχει τώρα στον παιδικό σταθμό ανέφερε σε πρόσφατη συνάντηση με τους γονείς της Μαρκέλλας, ότι τη Μαρκέλλα την βοηθάει πολύ να έχει οριοθετημένο ένα πρόγραμμα καθώς και οπτικά βοηθήματα για να καταλαβαίνει καλύτερα τί ακολουθεί στο πρόγραμμά της, και να επικοινωνεί με τα άλλα παιδιά. Η δασκάλα του νηπιαγωγείου που πρόκειται να ξεκινήσει σε λίγους μήνες, μετά από πρόσφατη ενημέρωση και επικοινωνία, εξέφρασε μεγάλη ανησυχία για την ένταξη της Μαρκέλλας. Η δασκάλα παράλληλης στήριξης θα είναι στην τάξη της Μαρκέλλας κάθε μέρα, και, αν και έχει εμπειρία από υποστήριξη σε παιδιά με αναπηρίες, θα είναι η πρώτη φορά που θα δουλεύει με ένα παιδί στην τάξη του και όχι σε ειδικό νηπιαγωγείο.

Αναλυτική Περιγραφή Ατομικής Εργασίας

Φανταστείτε ότι έχετε το ρόλο ενός ‘συντονιστή’ για την ένταξη της Μαρκέλλας στο νηπιαγωγείο που θα φοιτήσει σε 3 μήνες. Με αυτήν την εργασία θα σχεδιάσετε μια έκθεση που θα περιλαμβάνει τις απαραίτητες προυποθέσεις, προσεγγίσεις, και πρακτικές για την αποτελεσματική ένταξη της Μαρκέλλας. Με βάση κάθε μια από τις παρακάτω βοηθητικές ερωτήσεις, θα τεκμηριώσετε τις θέσεις σας, παρέχοντας αναλυτικό σχολιασμό των ζητημάτων στα οποία θα αναφερθείτε. Για την έκθεση αυτή απαιτούνται τουλάχιστον 10 διαφορετικές βιβλιογραφικές αναφορές.

1. Ποια πιστεύετε μπορεί να είναι τα οφέλη από την ένταξη της Μαρκέλλας?
2. Σύμφωνα με ό,τι γνωρίζετε για την ένταξη της Μαρκέλλας, ποιες προυποθέσεις θεωρείτε ότι είναι σημαντικές για την ομαλή και αποτελεσματική ένταξη της Μαρκέλλας? Για ποιό λόγο θεωρείτε σημαντικές αυτές τις προυποθέσεις?
3. Σύμφωνα με ό,τι γνωρίζετε για την Μαρκέλλα, ποιές είναι κάποιες πρακτικές (εκπαιδευτικές στρατηγικές/παρεμβάσεις) που θα μπορούσαν να εφαρμοστούν από τις δασκάλες της μέσα στην τάξη? Γιατί θεωρείτε ότι αυτές οι πρακτικές μπορεί να ωφελήσουν την Μαρκέλλα?
4. Σύμφωνα με ό,τι γνωρίζετε για την Μαρκέλλα, τί χρειάζεται να σκεφτούν οι δασκάλες της ώστε η εφαρμογή των πρακτικών που προτείνατε να είναι εφικτή, αποτελεσματική, και βιώσιμη?
5. Βλέπετε κάποια πιθανά εμπόδια στην διαδρομή για την ένταξη της Μαρκέλλας? Αν ναι, πώς θα μπορούσαν να τα αντιμετωπίσουν οι εμπλεκόμενοι?